smcproject/ml-wiki-sentences huggingface dataset:
ഒരു അമേരിക്കൻ ഫുട്ബോൾ കളിക്കാരനും പരിശീലകനുമായിരുന്നു ലിയാൻഡർ ജെ. "ലീ" ഫോളി (ഫെബ്രുവരി 14, 1885 - ഫെബ്രുവരി 9, 1966) .
വിസ്കോൺസിനിലെ മിൽവാക്കിയിലെ മാർക്വെറ്റ് യൂണിവേഴ്സിറ്റിയിലെ ഒമ്പതാമത്തെ ഹെഡ് ഫുട്ബോൾ പരിശീലകനായിരുന്നു ഫോളി, 1913 സീസണിൽ അദ്ദേഹം ആ സ്ഥാനം വഹിച്ചു.
മാർക്വെറ്റിലെ അദ്ദേഹത്തിന്റെ പരിശീലന റെക്കോർഡ് 4–3–1 ആയിരുന്നു.
ഫോളി പിന്നീട് വിസ്കോൺസിനിലെ വാവതോസയിൽ ഒരു പ്രസവചികിത്സകനും ഗൈനക്കോളജിസ്റ്റും ആയിത്തീർന്നു.
Head coaching record Year Team Overall Conference Standing Bowl/playoffs Marquette Blue and Gold (Independent) (1913) 1913 Marquette 4–3–1 Marquette: 4–3–1 Total: 4–3–1 അവലംബം
മാള അരവിന്ദൻ ഇംഗ്ലീഷ് വിലാസം https://ml.wikipedia.org/wiki/Mala_Aravindan
മലയാള സിനിമ - നാടക അഭിനേതാവായിരുന്നു മാള അരവിന്ദൻ ( ജനുവരി 15 , 1940 - ജനുവരി 28 , 2015 ).
പ്രധാനമായും ഹാസ്യ വേഷങ്ങളായിരുന്നു സിനിമയിൽ അദ്ദേഹം കൈകാര്യം ചെയ്തിരുന്നത്.
സൂര്യസോമയുടെ നിധി എന്ന നാടകത്തിലെ അഭിനയത്തിന് മികച്ച നടനുള്ള സംസ്ഥാന അവാർഡ് നേടിയിട്ടുണ്ട്.
എറണാകുളം ജില്ലയിൽ വടവുകോട് എന്ന സ്ഥലത്ത് എക്‌സൈസ് ഉദ്യോഗസ്ഥനായ താനാട്ട് അയ്യപ്പന്റേയും സ്കൂൾ അധ്യാപികയായ പൊന്നമ്മയുടെയും മൂത്ത മകനായിട്ടാണ് അരവിന്ദൻ ജനിച്ചത്.
ചെറുപ്പകാലത്ത് തബലിസ്റ്റ് ആയിരുന്ന അരവിന്ദൻ നാടകത്തിലൂടെയാണ് അഭിനയരംഗത്തേക്ക് എത്തുന്നത്.
ആദ്യം നാടകങ്ങളിൽ അണിയറയിൽ തബലിസ്റ്റ് ആയിരുന്നു .
ഏഴാം ക്ലാസിൽ പഠിക്കുമ്പോൾ അച്ഛനെ നഷ്ടപ്പെട്ട ശേഷം സംഗീതാധ്യാപികയായ മാതാവിന്റെ ഒപ്പം മാളയിലെ വടമയിൽ വന്നു താമസമാക്കിയ അരവിന്ദൻ പിന്നീട് മാള അരവിന്ദൻ എന്ന പേരിൽ പ്രശസ്തനാവുകയായിരുന്നു.
അഭിനയവേദി
കാട്ടൂർ ബാലന്റെ താളവട്ടം എന്ന നാടകത്തിൽ പകരക്കാരാനായാണ് അഭിനയരംഗത്തേക്ക് കടന്ന് വരുന്നത്.
ആദ്യം ചെറിയ നാടകങ്ങളിൽ അഭിനയിച്ച അരവിന്ദൻ പിന്നീട് പ്രൊഫഷണൽ നാടകവേദികളിൽ അഭിനയിക്കാൻ തുടങ്ങി.
കേരളത്തിലെ പ്രധാന നാടക കമ്പനികളായ കോട്ടയം നാഷണൽ തിയേറ്റേഴ്സ് , പെരുമ്പാവൂർ നാടകശാ‍ല , സൂര്യസോമ എന്നിവരുടെ നാടകങ്ങളിൽ ഒട്ടേറെ പ്രത്യക്ഷപ്പെട്ടു.
നാടകത്തിന് കേരള സർക്കാർ ആദ്യമായി അവാർഡ് ഏർപ്പെടുത്തിയപ്പോൾ എസ്.എൽ. പുരം സദാനന്ദൻ നേതൃത്വം നൽകുന്ന സൂര്യസോമയുടെ നിധി യിലെ അഭിനയത്തിന് ഏറ്റവും മികച്ച നടനുള്ള അവാർഡും ലഭിച്ചു.
15 വർഷം നടകത്തിൽ പ്രവർത്തിച്ചു.
രസന എന്ന നാടകത്തിൽ ചെല്ലപ്പൻ എന്ന മന്ദബുദ്ധിയായി അഭിനയിക്കുന്നതിൽ ശ്രദ്ധിക്കപ്പെട്ടതാണ് സിനിമ രംഗത്തേക്ക് പ്രവേശനം ലഭിച്ചത്.
1967-ൽ അഭിനയിച്ച തളിരുകളാണ് ആദ്യ സിനിമയെങ്ങിലും ആദ്യമായി തിയറ്ററുകളിലെത്തിയത് 1968 ൽ ഡോ. ബാലകൃഷ്ണന്റെ സിന്ദൂരം എന്ന ചിത്രമാണ്.
പിന്നീട് നിരവധി ചിത്രങ്ങളിലെ സ്വതസ്സിദ്ധമായ ഹാസ്യ ശൈലിയിലൂടെ അഭിനയരംഗത്ത് മാള അരവിന്ദൻ പ്രസിദ്ധനായി.
എന്റെ ഗ്രാമം , തറവാട് , അധികാരം , ആളൊരുങ്ങി അരങ്ങൊരുങ്ങി , തടവറ , മീശമാധവൻ എന്നിവ പ്രധാനചിത്രങ്ങളാണ്.
പപ്പു മാള ജഗതി എന്ന ഒരു സിനിമ തന്നെ ഇറങ്ങിയിരുന്നു.
40 വർഷത്തെ സിനിമ ജീവിതത്തിൽ 650 ലേറെ സിനിമകളിൽ അഭിനയിച്ചു.
ലാൽ ബഹാദൂർ ശാസ്ത്രി (2014)യാണ് അവസാനം റിലീസ് ചെയ്തത്
ഓസ്‌കാർ മിമിക്‌സ് എന്ന പേരിൽ മിമിക്രി ട്രൂപ്പും നടത്തിയിരുന്നു.
മോഹൻ ലാലിനൊപ്പം കണ്ടു കണ്ടറിഞ്ഞു എന്ന ചിത്രത്തിൽ "നീയറിഞ്ഞോ മേലേ മാനത്ത്" എന്ന ഗാനവും അദ്ദേഹം ആലപിച്ചിട്ടുണ്ട്.
അഭിനയിച്ച സിനിമകൾ തളിരുകൾ (1967) സിന്ദൂരം (1968) ആവേശം (1979) അറിയപ്പെടാത്ത രഹസ്യം (1981) ആരതി (1981) സ്ഫോടനം (1981) പൂവിരിയും പുലരി (1982) ബെൽറ്റ് മത്തായി (1983) തത്തമ്മേ പൂച്ച പൂച്ച (1984) കൂട്ടിന്നിളം കിളി (1984) കളിയിൽ അല്പം കാര്യം (1984) വെള്ളരിക്ക പട്ടണം (1985) പ്രേമലേഖനം (1985) കൂടും തേടി (1985) അക്കരെ നിന്നൊരു മാരൻ (1985) മകൻ എന്റെ മകൻ (1985) ഒരു നോക്കു കാണാൻ (1985) കണ്ടു കണ്ടറിഞ്ഞു (1985) രേവതിക്കൊരു പാവക്കുട്ടി (1986) ഒപ്പം ഒപ്പത്തിനൊപ്പം (1986) കുഞ്ഞാറ്റക്കിളികൾ (1986) ക്ഷമിച്ചു എന്നൊരു വാക്ക് (1986) അടുക്കാൻ എന്തെളുപ്പം (1986) മഞ്ഞ മന്ദാരങ്ങൾ (1987) പട്ടണപ്രവേശം (1988) മൂന്നാം മുറ (1988) ലൂസ് ലൂസ് അരപ്പിരി ലൂസ് (1988) ജന്മാന്തരം (1988) പുതിയ കരുക്കൾ (1989) മഹായാനം (1989) സന്ദേശം (1991) മിമിക്സ് പരേഡ് (1991) ഗാനമേള (1991) ഉത്സവമേളം (1992) മാന്ത്രികച്ചെപ്പ് (1992) പൊന്നുച്ചാമി (1993) കസ്റ്റംസ് ഡയറി (1993) ആഗ്നേയം (1993) വധു ഡോക്ടറാണ് (1994) പിൻ‌ഗാമി (1994) പുതുക്കോട്ടയിലെ പുതുമണവാളൻ (1995) മഴവിൽക്കൂടാരം (1995) കൊക്കരക്കോ (1995) അഗ്നിദേവൻ (1995) ഒരു അഭിഭാഷകന്റെ കേസ് ഡയറി (1995) സാമൂഹ്യപാഠം (1996) എക്സ്ക്യൂസ് മി ഏതു കോളേജിലാ (1996) കല്യാണ ഉണ്ണികൾ (1997) കളിയൂഞ്ഞാൽ (1997) ഹിറ്റ്ലർ ബ്രതേഴ്സ് (1997) ഗജരാജ മന്ത്രം (1997) ഇക്കരയെന്റെ മാനസം (1997) മജീഷ്യൻ മഹേന്ദ്രലാൽ ഫ്രം ഡെൽഹി (1998) കന്മദം (1998) ആയിരം മേനി (1999) വർണ്ണ കാഴ്ചകൾ (2000) കൊച്ചു കൊച്ചു സന്തോഷങ്ങൾ (2000) ജോക്കർ (2000) ആന്ദോളനം (2001) വാൽക്കണ്ണാടി (2002) ഊമപ്പെണ്ണിനു ഉരിയാടപ്പയ്യൻ (2002) ജഗതി ജഗതീഷ് ഇൻ ടൌൺ (2002) മീശമാധവൻ (2002) മുല്ലവള്ളിയും തേന്മാവും (2003) പട്ടാളം (2003) വരും വരുന്നു വരുന്നു (2003) ഞാൻ സൽപ്പേര് രാമൻ കുട്ടി (2004) പെരുമഴക്കാലം (2004) രസികൻ (2004) ഫിം‌ഗർ പ്രിന്റ് (2005) ഗോഡ് ഫോർ സെയിൽ (2013) കാർണിവൽ കേളി കിഴക്കുണരും പക്ഷി ചമ്പക്കുളം തച്ചൻ കോട്ടയം കുഞ്ഞച്ചൻ ആളൊരുങ്ങി അരങ്ങൊരുങ്ങി പൂച്ചക്കൊരു മുക്കുത്തി വെങ്കലം അങ്കിൾ ബൺ ഉപ്പുകണ്ടം ബ്രദേഴ്‌സ് ട്വീറ്റ് ഫോർ ടാറ്റ് ഭൂതക്കണ്ണാടി കൊച്ചു കൊച്ചു സന്തോഷങ്ങൾ മധുര നൊമ്പരക്കാറ്റ് വധു ഡോക്ടറാണ് സേതുരാമയ്യർ സി.ബി.ഐ. പുണ്യാളൻ അഗർബത്തീസ് ലാൽ ബഹാദൂർ ശാസ്ത്രി (2014) പുരസ്കാരങ്ങൾ മികച്ച നടനുള്ള സംസ്ഥാന അവാർഡ് (സൂര്യസോമയുടെ നിധി എന്ന നാടകത്തിലെ അഭിനയത്തിന്) താറാവ് എന്ന സിനിമയിലെ അഭിനയത്തിനു സഹനടനുള്ള സംസ്‌ഥാനപുരസ്‌കാരം ലഭിച്ചിട്ടുണ്ട് ഫിലിം ക്രിട്ടിക്സ് അവാർഡ് ലഭിച്ചിട്ടുണ്ട്.
എക്സൈസ് ഉദ്യോഗസ്ഥനായിരുന്ന താനാട്ട് അയ്യപ്പന്റെയും അധ്യാപികയായിരുന്ന പൊന്നമ്മയുടെയും നാലുമക്കളിൽ മൂത്തവനായിരുന്നു അരവിന്ദൻ.
സൗദാമിനി, പരേതനായ രാമനാഥൻ (2004-ൽ അന്തരിച്ചു), പ്രകാശൻ എന്നിവരായിരുന്നു സഹോദരങ്ങൾ.
1971-ലായിരുന്നു ഇവരുടെ വിവാഹം.
വിവാഹത്തിനുമുമ്പ് ക്രിസ്തുമതവിശ്വാസിയായിരുന്ന ഗീതയുടെ യഥാർത്ഥ പേര് അന്നയെന്നായിരുന്നു.
ഇവർക്ക് കല, കിഷോർ (മുത്തു) എന്നീ രണ്ട് മക്കളുണ്ട്.
2015 ജനുവരി 28-ന് രാവിലെ ആറുമണിയോടെ കോയമ്പത്തൂരിലെ കോവൈ മെഡിക്കൽ സെന്റർ ആശുപത്രിയിൽ വച്ച് മാള അരവിന്ദൻ അന്തരിച്ചു.
75 വയസ്സായിരുന്നു അദ്ദേഹത്തിന്.
ഏറെക്കാലമായി പ്രമേഹവും ഹൃദയസംബന്ധമായ അസുഖങ്ങളും കാരണം ബുദ്ധിമുട്ടിയിരുന്ന അദ്ദേഹത്തെ വടക്കാഞ്ചേരിയിൽ ഒരു സിനിമാ ഷൂട്ടിംഗിനിടയിൽ പെട്ടെന്നുണ്ടായ ഹൃദയാഘാതത്തെത്തുടർന്ന് സമീപത്തെ ആശുപത്രിയിലാക്കിയതായിരുന്നു.
തുടർന്ന് വിദഗ്ദ്ധചികിത്സയ്ക്കായി കോയമ്പത്തൂരിലെത്തിച്ച അദ്ദേഹത്തിന് അടിയന്തര ശസ്ത്രക്രിയ നടത്തി.
പിന്നീട് ആരോഗ്യനിലയിൽ ആദ്യം നേരിയ പുരോഗതിയുണ്ടായിരുന്നെങ്കിലും വീണ്ടും ഹൃദയാഘാതമുണ്ടായതോടെ ആരോഗ്യനില വഷളാകുകയും തുടർന്ന് മരണം സംഭവിക്കുകയുമായിരുന്നു.
മൃതദേഹം മാളയിലെ വീട്ടിലെത്തിച്ച് അവിടെ പൊതുദർശനത്തിന് വച്ചശേഷം പൂർണ ഔദ്യോഗികബഹുമതികളോടെ വീട്ടുവളപ്പിൽ സംസ്കരിച്ചു.
നിരവധി പ്രമുഖരാണ് അദ്ദേഹത്തെ അവസാനമായി ഒരുനോക്ക് കാണാൻ തടിച്ചുകൂടിയത്.
അവലംബം പുറത്തേക്കുള്ള കണ്ണികൾ മാള അരവിന്ദനെ കുറിച്ച് ഐഎംഡിബിയിൽ വെബ്‌ലോകം അഭിമുഖം Archived 2005-11-28 at the Wayback Machine .
മാലെറ്റ് ഒഗ്ബേ ഹാബ്തേ ഇംഗ്ലീഷ് വിലാസം https://ml.wikipedia.org/wiki/Mahlet_Ogbe
പ്രമുഖയായ ഒരു വിഷ്വൽ ആർട്ടിസ്റ്റാണ് മാലെറ്റ് ഒഗ്ബേ ഹാബ്തേ .
1972ൽ എറിത്രിയയിലെ അസ്മാരയിൽ ജനനം.
എറിത്രിയയും എത്യോപ്പിയയും തമ്മിലുള്ള അതിർത്തി തർക്കത്തിന്റെ ഇരയായി 1998-ൽ ഇവിടെ നിന്നു നാടുകടത്തപ്പെട്ടു.
നോർവേയിലെ അഭയാർഥി ക്യാംപിലെ ജീവിതത്തിനിടയിലാണ് ചിത്രകലയിലേക്കു കടക്കുന്നത് .
വരച്ചുകൂട്ടിയ ചിത്രങ്ങളെല്ലാം എടുത്തു ചെന്നപ്പോൾ നോർവേയിലെ റോഗാലാൻഡ് സ്കൂൾ ഓഫ് ആർട്സിൽ പ്രവേശനം ലഭിച്ചു.
ഇവിടെ നിന്നാണു കലയിലെ പ്രാഥമിക പാഠങ്ങൾ.
ബെർജിയൻ നാഷനൽ അക്കാദമി ഫൈൻ ആർട്സ് വകുപ്പിൽ തുടർ പഠനം നടത്തി.
പങ്കെടുത്ത പ്രദർശനങ്ങൾ കൊച്ചി-മുസിരിസ് ബിനാലെയിൽ മാലെറ്റ് അവതരിപ്പിച്ച സൃഷ്ടിയുടെ പേര് ‘ട്രേഡിങ് ഗുഡ് ട്രേഡിങ് ബയിംഗ് കുക്കിംഗ്” എന്നാണ്.
പാചകത്തെ അടിസ്ഥാനമാക്കിയുള്ള, ഈ അവതരണ കലയിൽ കാഴ്ചക്കാരനു കയറി നിന്ന് പാചകത്തിൽ പങ്കെടുക്കാം.
പണമില്ലാ ലോകമെന്ന സങ്കൽപമാണു മാലെറ്റ് തന്റെ സൃഷ്ടിയിലൂടെ പങ്കുവെക്കുന്നത്.
ഗോത്തൻബർഗ്ഗ് ഇന്റർനാഷണൽ ബിനാലെ ഫോർ കണ്ടംപററി ആർട്ട് മൂന്നാം ഗ്വാങ്ഷു ട്രിനലെ, ചൈന 2008 അവലംബം ↑ ↑ http://us.manoramaonline.com/cgi-bin/MMOnline.dll/portal/localContentView.do?tabId=16 programId=1079897624 contentId=13012715 district=Cochin BV_ID=@@@ ↑ http://photogallery.indiatimes.com/articleshow/17675644.cms ↑ ↑
മാലേത്ത് സരളാദേവി
2001-2006-ലെ പതിനൊന്നാം കേരള നിയമസഭയിൽ ആറൻമുളയെ പ്രതിനിധീകരിച്ച പത്തനംതിട്ട ജില്ലയിൽ നിന്നുള്ള കോൺഗ്രസ് നേതാവായിരുന്നു.
മാലേത്ത് സരളാദേവി (ജനനം:02 ഒക്ടോബർ 1943) 2005-ൽ കോൺഗ്രസ് നേതൃത്വവുമായി തെറ്റിപ്പിരിഞ്ഞ് പുതിയ പാർട്ടി രൂപീകരിച്ച ലീഡർ കെ.കരുണാകരന് പിന്തുണ പ്രഖ്യാപിച്ച് നിയമസഭാംഗത്വം രാജിവച്ചു ജീവിതരേഖ
പത്തനംതിട്ട ജില്ലയിലെ ഇടയാറന്മുളയിൽ കൊച്ചു കേശവപിള്ളയുടേയും പാർവതിയുടേയും മകളായി 1943 ഒക്ടോബർ 2 ന് ജനിച്ചു.
പന്തളം എൻ.എസ്.എസ്. കോളേജ്, ചങ്ങനാശ്ശേരി എൻ.എസ്.എസ്. ഹിന്ദു കോളേജ് എന്നിവിടങ്ങളിൽ വിദ്യാഭ്യാസം.
എം.എ.ബി.എഡ്.
ആണ് വിദ്യാഭ്യാസ യോഗ്യത.
റിട്ട.
ഹൈസ്കൂൾ അധ്യാപികയാണ്.
വിദ്യാർത്ഥിയായിരിക്കുമ്പോൾ 
1963-ൽ സ്റ്റുഡൻറ്സ് കോൺഗ്രസ് കമ്മറ്റി അംഗമായിട്ടാണ് പൊതുരംഗ പ്രവേശനം.
1965 മുതൽ 1968 വരെ ചങ്ങനാശ്ശേരി എൻ.എസ്.എസ്. കോളേജിൽ വിദ്യാർത്ഥി സംഘടനയുടെ പ്രതിനിധിയായിരുന്നു.
1978-ൽ കോൺഗ്രസ് പിളർന്നപ്പോൾ ലീഡർ കെ.കരുണാകരൻ നേതാവായ (ഐ) ഗ്രൂപ്പിൽ ചേർന്നു.
2001-ൽ ആറൻമുളയിൽ നിന്ന് നിയമസഭാംഗമായി തിരഞ്ഞെടുക്കപ്പെട്ടു.
കോൺഗ്രസ് നേതൃത്വവുമായി തെറ്റിപ്പിരിഞ്ഞ് പുതിയ പാർട്ടി ഡി.ഐ.സി (കെ) രൂപീകരിച്ച ലീഡർ കെ.കരുണാകരന് പിന്തുണ പ്രഖ്യാപിച്ച്
2005 ജൂലൈ 5ന് നിയമസഭാംഗത്വം രാജിവച്ചു 2006-ലെ നിയമസഭ തിരഞ്ഞെടുപ്പിൽ ഡി.ഐ.സി. (കെ) സ്ഥാനാർത്ഥിയായി ആറൻമുളയിൽ നിന്ന് മത്സരിച്ചെങ്കിലും സി.പി.എമ്മിലെ കെ.സി.രാജഗോപാലനോട് തോറ്റു .
2008-ൽ കരുണാകരനൊപ്പം കോൺഗ്രസിൽ തിരിച്ചെത്തി
പ്രധാന പദവികൾ 1976 പ്രസിഡൻറ്, ആലപ്പുഴ ജില്ലാ മഹിള കോൺഗ്രസ് (ഐ) കമ്മിറ്റി 1978-1980 പ്രസിഡൻ്റ്, ആറൻമുള മണ്ഡലം കോൺഗ്രസ് കമ്മിറ്റി 1982-2005 ജനറൽ സെക്രട്ടറി, കേരള പ്രദേശ് മഹിള കോൺഗ്രസ് കമ്മിറ്റി 1983 എക്സിക്യൂട്ടീവ് കമ്മിറ്റി മെമ്പർ, പത്തനംതിട്ട ഡി.സി.സി. 1988 ആറൻമുള ഗ്രാമപഞ്ചായത്ത് അംഗം, ഡയറക്ടർ ബോർഡ് മെമ്പർ, ആറൻമുള സഹകരണ ബാങ്ക് 1991-1993 പത്തനംതിട്ട ജില്ലാ കൗൺസിൽ അംഗം 2000-2005 കെ.പി.സി.സി. എക്സിക്യൂട്ടീവ് കമ്മിറ്റി അംഗം 2001-2005 നിയമസഭാംഗം, ആറൻമുള
മറ്റ് പദവികൾ 1971 പ്രസിഡൻ്റ്, പൗർണമി മഹിളാ സമാജം 1976 പ്രസിഡൻറ്, മഹിളാ സമാജം കുളനട ബ്ലോക്ക് 1983 പ്രസിഡൻറ്, പത്തനംതിട്ട ജില്ലാ മഹിളാ സമാജം, ഭാരത് സേവക് സമാജ് മഹിളാ വിഭാഗം കൺവീനർ, ബി.എസ്.എസ് ജില്ലാ വൈസ് പ്രസിഡൻറ്, പത്തനംതിട്ട 1985 ഡി.ആർ.ഡി.എ മെമ്പർ പത്തനംതിട്ട 1986-1995 മെമ്പർ, സ്റ്റേറ്റ് സോഷ്യൽ വെൽഫെയർ അഡ്വവൈസറി ബോർഡ് 1989 ജനറൽ സെക്രട്ടറി, കാൻഫെഡ് (CANFED) പത്തനംതിട്ട ജില്ലാ 1994 സംസ്ഥാന കൺവീനർ, കാൻഫെഡ് പരിസ്ഥിതി വിഭാഗം 1995 പ്രസിഡൻറ്, ലേബർ വെൽഫെയർ കോൺഗ്രസ് എഡിറ്റർ പ്രതീകം വനിതാ മാസിക ആഴ്ചപ്പതിപ്പ്, 2004 ജനറൽ സെക്രട്ടറി, കാൻഫെഡ് സ്വകാര്യ ജീവിതം ഭർത്താവ് : രവീന്ദ്രൻ നായർ ഒരു മകൻ അവലംബം ↑ https://resultuniversity.com/election/aranmula-kerala-assembly-constituency#2001 ↑ https://m.timesofindia.com/city/thiruvananthapuram/malayalam-wikipedia-takes-a-gender-turn/articleshow/18818967.cms ↑ https://www.thehindu.com/news/national/kerala/womens-wall-an-attempt-to-divide-society-congress/article25746105.ece ↑ https://www.newindianexpress.com/states/kerala/2009/jan/01/karunakaran-slams-kerala-state-congress-14953.html ↑ ↑ http://www.niyamasabha.org/codes/members/m607.htm ↑ https://books.google.co.in/books?id=rPxpuw-tTBIC pg=PA209 lpg=PA209 dq=malethu+sarala+devi source=bl ots=gAZl0xY-nl sig=ACfU3U0JS9QicqUBCuskict0hkn7IPEeag hl=en sa=X ved=2ahUKEwj_1qTOzYLvAhWD7XMBHa_iDTI4ChDoATAOegQIExAC#v=onepage q=malethu%20sarala%20devi f=false ↑ https://www.oneindia.com/aranmula-assembly-elections-kl-113/%5Bപ്രവർത്തിക്കാത്ത+കണ്ണി%5D ↑ https://www.hindustantimes.com/amp .
↑ https://m.economictimes.com/news/politics-and-nation/karunakaran-leaves-ncp-to-rejoin-cong/articleshow/2612702.cms ↑ https://truevartha.com/?p=5488%5Bപ്രവർത്തിക്കാത്ത+കണ്ണി%5D
മാലൈ മലർ ഇംഗ്ലീഷ് വിലാസം https://ml.wikipedia.org/wiki/Maalai_Malar
ഒരു തമിഴ് ദിനപത്രമാണ് മാലൈ മലർ .
എല്ലാ ദിവസവും വൈകുന്നേരമാണ് ഈ പത്രം പുറത്തിറങ്ങുന്നത്.
എസ്.പി. ആദിത്തനാർ ആണ് മാലൈ മലരിന്റെ സ്ഥാപകൻ.
ദിനത്തന്തി ഗ്രൂപ്പ് ആണ് ഈ പത്രത്തിന്റെ ഉടമസ്ഥർ.
അച്ചടിക്കുന്ന സ്ഥലങ്ങൾ ചെന്നൈ കോയമ്പത്തൂർ ഈറോഡ് മധുരൈ നാഗർകോവിൽ പുതുച്ചേരി സേലം തിരുച്ചിറപ്പള്ളി ഇതും കാണുക ദിനത്തന്തി തന്തി ടി.വി അവലംബം ↑ പുറം കണ്ണികൾ ഔദ്യോഗിക വെബ്‌സൈറ്റ്
മാലോം ഇംഗ്ലീഷ് വിലാസം https://ml.wikipedia.org/wiki/Malom
കാസർഗോഡ് ജില്ലയിലെ ബളാൽ ഗ്രാമപഞ്ചായത്തിലെ ഒരു പ്രധാന മലയോര പ്രദേശമാണ് മാലോം .
ബളാൽ ഗ്രാമ പഞ്ചായത്തിന്റെ നെടുംതൂണായ ഈ പ്രദേശത്താണ് പേര് കേട്ട മാലോം കൂലോം എന്ന അമ്പലം സ്ഥിതി ചെയ്യുന്നത്.
കിഴക്ക് മാറി വള്ളിക്കടവ് എന്ന സ്ഥലത്ത് സ്ഥിതി ചെയ്യുന്ന ഗവ.
ഹയർ സെക്കന്ററി സ്കൂള് ‍, മാലോത്ത്‌ കസബ സ്കൂൾ എന്നിവ മാലോത്തിന്റേയും സമീപ പ്രദേശങ്ങിളിലേയും വിദ്യാഭ്യാസപരമായ മുന്നേറ്റത്തിൽ കാര്യമായ പങ്കുവഹിച്ചു വരുന്നു.
പൊതുവേ കാർഷികമേഖലയിൽ പണിയെടുക്കുന്നവരാണിവിടുത്തെ ജനങ്ങൾ.
വിവിധയിനം കാർഷികവിളകൾ ഉല്പാദിപ്പിക്കുന്ന പ്രദേശങ്ങളിലൊന്നാണ് മാലോം.
കേരളത്തിലെ കൂർഗ് എന്നും മാലോം അറിയപെടുന്നു.
വിവിധ മതവിഭാഗങ്ങൾ ഒത്തൊരുമയിൽ ജീവിക്കുന്ന ഒരു പ്രദേശം കൂടി ആണ് മാലോം
മലയോര ഹൈവേ കടന്നുപോകുന്ന സ്ഥലം കൂടി ആണ് മാലോം (വഴി.. ചുള്ളി - കോളിച്ചാൽ)
മാല്യങ്കര
10°11′10″N 76°12′05″E ﻿ / ﻿ 10.186159°N 76.201279°E ﻿ / 10.186159; 76.201279
എറണാകുളം ജില്ലയിൽ പറവൂർ താലൂക്കിൽ പെടുന്ന ഒരു ഗ്രാമമാണ് മാല്യങ്കര .
മാല്ല്യാങ്കര, മാലിയാങ്കര എന്നും പറയും.
തോമാശ്ലീഹ കേരളത്തിൽ വന്നിറങ്ങിയത് മാല്യങ്കരയിലാണ് എന്ന് ഒരു വാദം ഉണ്ട്.
കേരളത്തിന് മലങ്കര എന്ന പേർ വരാൻ കാരണവും ഇതാണ് എന്ന് കരുതുന്നു എസ്.എൻ.എം. കലാലയം അവലംബം ↑ {{ cite book }} : Cite has empty unknown parameter: | coauthors= ( help ) കുറിപ്പുകൾ
മാള ഇംഗ്ലീഷ് വിലാസം https://ml.wikipedia.org/wiki/Mala,_Kerala മാള ഗ്രാമപഞ്ചായത്ത് കാര്യാലയം
കേരളത്തിലെ തൃശ്ശൂർ ജില്ലയിലെ മാള ഗ്രാമപഞ്ചായത്തിന്റെ ആസ്ഥാനമാണ് മാള .
തൃശ്ശൂർ പട്ടണത്തിൽ നിന്നും ഏകദേശം 35 കി.
മി ദൂരത്തിലും, കൊച്ചി നഗരത്തിൽ നിന്നും ഏകദേശം 50 കി.
മി ദൂരത്തിലും, ചാലക്കുടി പട്ടണത്തിൽ നിന്നും ഏകദേശം 13.5 കി.
മി ദൂരത്തിലുമാണ്  മാള സ്ഥിതി ചെയ്യുന്നത്.
തൃശ്ശൂർ ജില്ലയിലെ വളരെ വാണിജ്യ പ്രാധാന്യമുള്ള ഒരു ഗ്രാമമാണ് മാള.
കേരളത്തിന്റെ മുൻ മുഖ്യമന്ത്രി ആയിരുന്ന കെ. കരുണാകരൻ മാള നിയമസഭാമണ്ഡലത്തെ പലപ്പോഴായി പ്രതിനിധീകരിച്ചിട്ടുണ്ട്.
പ്രശസ്തനായ മലയാള ചലച്ചിത്ര താരം മാള അരവിന്ദനും , ചലച്ചിത്രഗാന രചയിതാവും ഗസൽ എഴുത്തുകാരനുമായ പ്രദീപ് അഷ്ടമിച്ചിറയും ഇവിടത്തുകാരാണ്.
ചരിത്രം പുരാതനമായ ജൂതക്കല്ലറകളിൽ ഒന്ന്
മാള ജൂത സിനഗോഗ് ഇവിടുത്തെ പ്രധാന ഐതിഹ്യപ്രാധാന്യമുള്ള സ്ഥലമാണ്.
മാള പോലീസ് സ്റ്റേഷന് സമീപമാണ് ഇത് സ്ഥിതി ചെയ്യുന്നത്.
മാള എന്ന വാക്ക് ഹീബ്രു വാക്കായ മാൽ-ആഗ എന്ന വാക്കിൽ നിന്ന് ഉരുത്തിരിഞ്ഞു വന്നതാണെന്നാണ് ഐതിഹ്യം.
അഭയാർത്ഥികളുടെ സങ്കേതം' എന്നാണ് ഈ വാക്കിനർഥം .
പ്രധാന ആകർഷണ കേന്ദ്രങ്ങൾ മാള ഫെറോന പള്ളി
ഐരാണിക്കുളം മഹാദേവ ക്ഷേത്രം.
പരശുരാമൻ പ്രതിഷ്ഠ നടത്തിയ മണൽ ശിവലിംഗം ഉള്ള,ഏകദേശം 4000 വർഷത്തിനു മേൽ പഴക്കമുള്ള മഹാക്ഷേത്രം.108 ശിവാലയങ്ങളിൽ ഒന്ന്.
ലോകത്തിലെ ഏറ്റവും വലുതും 32 അംശങ്ങളോട് കൂടിയതുമായ വലിയ ബലിക്കല്ല് ഒരു പ്രധാന ആകർഷണം ആണ്.
അതുപോലെ തന്നെ പ്രധാന ശ്രീകോവിൽ രണ്ട് നിലയുള്ള വട്ടശ്രീകോവിലാണ്.
അതും കേരളത്തിൽ ആദ്യം.
ഏകദേശം 5.5 ഏക്കർ ക്ഷേത്ര ഭൂമിയിൽ തെക്കേടത്തപ്പൻ, വടക്കേടത്തപ്പൻ  എന്ന പേരിൽ രണ്ടു വലിയ ശ്രീകോവിലുകളുണ്ട്.
അതിപുരാതനമായ ഈ ക്ഷേത്രം ഇപ്പോൾ കൊച്ചിൻ ദേവസ്വം ബോർഡിന്റെ കീഴിൽ ആണുള്ളത്.
അമ്പഴക്കാട് ഫെറോന പള്ളി മാളകടവ് - ജലമാർഗ്ഗം വഴി മാളയിലേക്ക് എത്തിച്ചേരാവുന്ന വഴി.
പ്രധാന ബോട്ട് ജെട്ടി.
ജൂത സ്മാരകം - ജൂതന്മാരുടെ സ്മാരകം.
പാമ്പുമ്മേക്കാട്ട് മന - കേരളത്തിലെ പ്രശസ്തമായ സർപ്പാരാധനാ കേന്ദ്രമായ ഇവിടെയാണ്‌.
മൊഹമ്മദിൻ ജുമാ മസ്ജിദ് മാള ഫൊറോന പള്ളി വിദ്യാഭ്യാസം
തൃശ്ശൂർ ജില്ലയുടെ വിദ്യാഭ്യാസ വളർച്ചക്കും, കേരളത്തിന്റെ തന്നെ വിദ്യാഭ്യാസത്തിനു സംഭാവന നൽകുന്ന ഒരു പാട് വിദ്യാഭ്യാസ സ്ഥാപനങ്ങൾ മാളയും അടുത്ത പ്രദേശങ്ങളും കേന്ദ്രീകരിച്ച് സ്ഥിതി ചെയ്യുന്നുണ്ട്.
പ്രധാന വിദ്യഭ്യാസസ്ഥാപനങ്ങൾ മാള സൊക്കോർസോ സ്കൂൾ സെന്റ് ആന്റണീസ് ഹയർ സെക്കണ്ടറി സ്കൂൾ അൽ-അസ്ഹർ സെൻട്രൽ സ്കൂൾ Archived 2019-11-23 at the Wayback Machine .
ഹോളി ഗ്രേസ് അകാദമി ഓഫ് മാനേജ്മെന്റ് സ്റ്റഡീസ് കാർമൽ കോളേജ് ഗവ.
ഐ.ടി. ഐ. വലിയപറമ്പ് കോട്ടക്കൽ കോളേജ് കോട്ടമുറി സ്നേഹഗിരി കോളേജ് വലിയപറമ്പ് മെറ്റ്സ് എഞ്ചിനീയറിംഗ് കോളേജ് വലിയപറമ്പ് മാള സെ.
ആന്റണീസ് സ്കൂൾ മാള സൊകോർസോ കോൺ‌വെന്റ് സെൻറ്.
മേരീസ് MLT മാള, ഗവ.
പ്രി-പ്രൈമറി എൽ.പി സ്കൂൾ ആശുപത്രികൾ മാള ഗവ.
ആശുപത്രി.
തോം‌സൺ പോളിക്ലിനിക് ടെന്നിസൺ സ്പെഷ്യാലിറ്റി ഡെന്റൽ ക്ലിനിക്.
ബിലീവേഴ്‌സ് മെഡിസിറ്റി ഗുരുധർമ ഹോസ്പിറ്റൽ സർക്കാർ ആശുപത്രി പ്രധാന സ്ഥാപനങ്ങൾ ടെലഫോൺ ഭവൻ, മാള മിനി സിവിൽ സ്റ്റേഷൻ, വടമ എത്തിച്ചേരാനുള്ള വഴി
റോഡ് വഴി - തൃശ്ശൂർ , എറണാകുളം , ചാലക്കുടി , കൊടുങ്ങല്ലൂർ , ഇരിഞ്ഞാലക്കുട , കൊടകര എന്നിവടങ്ങളിൽ നിന്നും കെ.എസ്.ആർ.ടി.സി (കേരളാ സ്റ്റേറ്റ് റോഡ് ട്രാൻസ്‌പോർട്ട് കോർപ്പറേഷൻ) വകയും, കൂടാതെ സ്വകാര്യ ബസ്സ് വഴിയും മാളയിൽ എത്താം.
റെയിൽ വഴി - അടുത്തുള്ള റെയിൽ‌വേ സ്റ്റേഷനുകൾ ചാലക്കുടി , ഇരിഞ്ഞാലക്കുട , അങ്കമാലി എന്നിവയാണ്.
വിമാനം വഴി - ഏറ്റവും അടുത്ത വിമാനത്താവളം കൊച്ചി അന്താരാഷ്ട്ര വിമാനത്താവളം (നെടുമ്പാശ്ശേരി വിമാനത്താവളം) സമീപ ഗ്രാമങ്ങൾ വലിയപറമ്പ് കോട്ടമുറി പൂപ്പത്തി കുഴൂർ എരവത്തൂർ കൊച്ചുകടവ് വടമ അഷ്ടമിച്ചിറ അന്നമനട പൊയ്യ കുണ്ടൂർ വെണ്ണൂർ മേലഡൂർ ഇതും കാണുക മാള ഗ്രാമപഞ്ചായത്ത് മാള ബ്ലോക്ക് പഞ്ചായത്ത് മാള നിയമസഭാമണ്ഡലം ചിത്രശാല മിനി സിവിൽ സ്റ്റേഷൻ ലീഡർ സ്ക്വയർ മാള ജുമമസ്ജിദ് ഗവ.
പ്രി-പ്രൈമറി എൽ.പി സ്കൂൾ മാള കെ.എസ്.ആർ.ടി.സി സ്റ്റാൻഡ് മാള പ്രൈവറ്റ് സ്റ്റാൻഡ് ടെലഫോൺ ഭവൻ പോലിസ് സ്റ്റേഷൻ അവലംബം പുറത്തേക്കുള്ള കണ്ണികൾ Mala, Kerala എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഒരു അനൌദ്യോഗിക വെബ്‌സൈറ്റ് മറ്റ് വിവരങ്ങൾ
മാലേഗാവ് ഇംഗ്ലീഷ് വിലാസം https://ml.wikipedia.org/wiki/Malegaon
മഹാരാഷ്ട്രയിലെ നാസിക് ജില്ലയിലെ രണ്ടാമത്തെ വലിയ പട്ടണമാണ് മലേഗാവ് മുനിസിപ്പൽ കോർപ്പറേഷൻ.
മുംബൈ നഗരത്തിൽ നിന്ന് 280 കിലോമീറ്റർ അകലെ മുംബൈ - ആഗ്ര ദേശീയ പാത NH 3 ഈ പട്ടണത്തിലൂടെ കടന്ന് പോകുന്നു.
വികസനത്തിൽ മറ്റു പ്രദേശങ്ങളെ അപേക്ഷിച്ച് മാലേഗാവ് ഏറെ  പിന്നിലാണ്.
പൂന്തോട്ടങ്ങളുടെ നഗരം എന്ന അർത്ഥത്തിലുള്ള മലേഗാഡി എന്ന പേരിൽ നിന്നാണ് മാലേഗാവ് എന്ന പേരുണ്ടായത്.
1740ൽ ഒരു കോട്ട നിർമ്മിക്കാനാരംഭിച്ചതോടെയാണ് മലേഗാവിന്റെ ചരിത്രം ആരംഭിക്കുന്നത്.
20 വർഷമെടുത്തു പൂർത്തിയാക്കിയ കോട്ട ഇപ്പോഴും അവിടെയുണ്ട്.
കോട്ടയുടെ പണിക്കായി കുടിയേറി താമസമാക്കിയവരാണ് ആദ്യത്തെ താമസക്കാർ.
അവലംബം ↑ ↑ {{ cite web }} : line feed character in | publisher= at position 5 ( help )
മാലേത്ത് ഗോപിനാഥപിള്ള ഇംഗ്ലീഷ് വിലാസം https://ml.wikipedia.org/wiki/Malethu_Gopinatha_Pillai
കേരളാ നിയമസഭയിലെ ഒരു മുൻ സാമാജികനായിരുന്നു മാലേത്ത് ഗോപിനാഥപിള്ള (2 ജൂലൈ 1928 -20 ജൂൺ 2013 ).
ഒന്നും രണ്ടും കേരളാ നിയമസഭകളിൽ ആറന്മുള മണ്ഡലത്തേ പ്രതിനിധീകരിച്ചത് ഗോപിനാഥപിള്ളയായിരുന്നു.
സജീവ കോൺഗ്രസ് പ്രവർത്തകനായിരുന്നു.
കൊച്ചു കേശവപിള്ളയുടേയും മാണിക്ക്യ പിള്ള പാർവതിപിള്ളയുടെയും മകനായി ജനിച്ചു.
അനന്തലക്ഷ്മിയമ്മയായിരുന്നു ആദ്യ ഭാര്യ, പിന്നീട് കോമളവല്ലി പിള്ളയെ വിവാഹം ചെയ്തു.
രണ്ട് ആൺമക്കളും മൂന്ന് പെൺമക്കളും ഇദ്ദേഹത്തിനുണ്ട്.
എൻ.എസ്.എസ്. ഡയറക്ടർ ബോർഡംഗം,പള്ളിയോട സേവ സംഘം പ്രസിഡന്റ് ( ആറന്മുള വള്ളംകളി ), ശങ്കർ മന്ത്രിസഭയിലെ പാർലമെന്ററികാര്യ സെക്രട്ടറി എന്നീ നിലകളിലും ഇദ്ദേഹം പ്രവർത്തിച്ചിരുന്നു .
ലൂയി ബ്ലാങ്ക് ഇംഗ്ലീഷ് വിലാസം https://ml.wikipedia.org/wiki/Louis_Blanc ലൂയി ബ്ലാങ്ക്
ഫ്രാൻസിലെ ഒരു രാഷ്ട്രീയക്കാരനും ചരിത്രകാരനുമായിരുന്നു ലൂയി ബ്ലാങ്ക് എന്ന പേരിലറിയപ്പെടുന്ന ലൂയി ജീൻ ജോസഫ് ചാൾസ് ബ്ലാങ്ക് ( മാഡ്രിഡ് 1811 ഒക്റ്റോബർ 29 – 1882 ഡിസംബർ 6 കാൻ ).
പരിഷ്കാരങ്ങളെ പിന്തുണച്ച സോഷ്യലിസ്റ്റ് ആയിരുന്ന ഇദ്ദേഹം നഗരങ്ങളിലെ പാവപ്പെട്ടവർക്ക് ജോലി ഉറപ്പുവരുത്താനായി സഹകരണ സ്ഥാപനങ്ങൾ രൂപീകരിക്കണെമെന്ന് ആവശ്യപ്പെട്ടിരുന്നു.
ലൂയി ഫെർഡിനൻഡ് സെലിൻ
ലൂയി ഫെർഡിനൻഡ് ഒഗസ്റ്റ് ഡെട്ടൂഷ് (27 മെയ്  1894 – 1 ജൂലൈ 1961) എന്ന ഫ്രഞ്ചു സാഹിത്യകാരന്റെ തൂലികാനാമമായിരുന്നു ലൂയി ഫെർഡിനൻഡ് സെലിൻ.
സെലിൻ എന്നത്  മുത്തശ്ശിയുടെ പേരായിരുന്നു.
സെലിൻ എന്ന ചുരുക്കപ്പേരിലാണ് ഈ സാഹിത്യകാരൻ പൊതുവേ അറിയപ്പെട്ടത്.
വൈദ്യശാസ്ത്രത്തിൽ ബിരുദമെടുത്തിരുന്ന സെലിൻ  ഫ്രഞ്ചു സാഹിത്യലോകത്ത് പുതിയൊരു രചനാശൈലി അവതരിപ്പിച്ചു.
രചനകളിലെ കടുത്ത ജൂതവിരോധവും തീവ്രദേശീയവാദവും കാരണം സെലിൻ ഇന്നും  വിവാദപുരുഷനാണ്.
, ജീവിതരേഖ ജനനം, ബാല്യം
ഫെർനാൻഡ് ഡെട്ടൂഷിന്റേയും മാർഗററ്റ് ഗില്ലുവിന്റേയും ഏക സന്താനമായിരുന്നു ലൂയി ഫെർഡിനൻഡ്.
തികച്ചും ദരിദ്രമായ ചുറ്റുപാടിലാണ് താൻ വളർന്നതെന്ന് സെലിൻ ഒരഭിമുഖ സംഭാഷണത്തിൽ പറയുകയുണ്ടായി.
മകന്റെ വിദ്യാഭ്യാസത്തിൽ മാതാപിതാക്കൾ ഏറെ തത്പരരായിരുന്നു.
വിദേശഭാഷകൾ പഠിക്കാനായി പതിനാലുകാരനായ ലൂയി ഫെർഡിനൻഡിനെ ഇംഗ്ലണ്ടിലേക്കും ജർമനിയിലേക്കും അയച്ചു.
സ്കൂൾ വിദ്യാഭ്യാസം പൂർത്തിയാക്കിയശേഷം പല ചെറിയ ജോലികളിലും ഏർപ്പെട്ടു.
, സൈനികൻ,സഞ്ചാരി, ഡോക്റ്റർ
1912-ൽ പതിനെട്ടാമത്തെ വയസ്സിൽ ഫെർഡിനൻഡ് ഫ്രഞ്ചു പട്ടാളത്തിൽ ചേർന്നു.
ഒന്നാം ലോക മഹായുദ്ധത്തിൽ യുദ്ധമുന്നണിയിൽ വെച്ച്  പരിക്കേറ്റ ലൂയി ഫെർഡിനൻഡിന്  സൈനികബഹുമതി ലഭിച്ചെങ്കിലും പട്ടാളസേവനം തുടരാനായില്ല.
1919-ലാണ് ലൂയി ഫെർഡിനൻഡ് റെന്നിലെ  മെഡിക്കൽ കോളേജിൽ ചേർന്നത്.
അതേ വർഷം തന്ന്െ ഇഡിത്  ഫോളിയെ വിവാഹം കഴിച്ചു.
അതിനടുത്ത വർഷം ഒരു പെൺകുഞ്ഞു ജനിച്ചു.
പഠനം പൂർത്തിയായതോടെ ലൂയി ഫെർഡിനൻഡ്  1924-ൽ പാരിസിലെ മറ്റേണിറ്റി ഹോസ്പിറ്റലിൽ ഇൻടേൺ ആയി പ്രവേശിച്ചു.
1925-നു ശേഷം കുടുംബവുമായി ബന്ധം തുടർന്നില്ല.
1926-ൽ വിവാഹമോചനം നേടി.
പുതുതായി രൂപംകൊണ്ട ലീഗ് ഓഫ് നേഷൻസിന്റെ പ്രതിനിധിയായി ലൂയി ഫെർഡിനൻഡ് പല രാജ്യങ്ങളും സന്ദർശിച്ചു.
1928-ൽ പാരിസിൽ തിരിച്ചെത്തി വൈദ്യവൃത്തി ആരംഭിച്ചു.
സാഹിത്യലോകത്ത് : 1932-1944
വൈദ്യബിരുദത്തിന്റെ ഭാഗമായി  സമർപ്പിച്ച പ്രബന്ധം  La Vie et l'Œuvre de Philippe Ignace Semmelweis (1924)   ലൂയി ഫെർഡിനൻഡിന്റെ പ്രഥമ സാഹിത്യരചനയായി കണക്കാക്കുന്നവരും ഉണ്ട്.
1932-ലാണ് ലൂയി ഫെർഡിനൻഡ് സെലിൻ എന്ന തൂലികാനാമത്തിൽ പ്രഥമ നോവൽ രാത്രിയുടെ അന്ത്യയാമത്തിലേക്കുള്ള യാത്ര ( Voyage au bout de la nuit) പ്രസിദ്ധീകരിച്ചത്.
ഈ നോവൽ ജനശ്രദ്ധ പിടിച്ചു പറ്റി.
ക്രൈസ്തവസഭ (l'eglise)  എന്ന നാടകം 1933-ൽ പുറത്തിറങ്ങി.
1936-ൽ  മരണം തവണകളായി (Mort à crédit) എന്ന നോവലും ശ്രദ്ധേയമായി.
തെറ്റ്  എന്റേത് (Mea Culpa 1936), കൂട്ടക്കൊല വെറും നിസ്സാരം (Bagatelles pour un massacre, 1937), ശവങ്ങൾക്കായുള്ള വിദ്യാലയങ്ങൾ (L'École des cadavres, 1938), ഊരാക്കുടുക്കിൽ(Les Beaux Draps,  1941).
എന്നിവ നീണ്ട പ്രബന്ധങ്ങളാണ്.
1936-ൽ എഴുതിയ മിയാ കൾപാ (തെറ്റ് എന്റേത്) റഷ്യൻ സന്ദർശനം ഉളവാക്കിയ ഹതാശ രേഖപ്പെടുത്തുന്നു.
ആഖ്യാനശൈലി
തന്റെ രചനകളിലൂടെ സെലിൻ ഒരു പുതിയ ആഖ്യാനശൈലി അവതരിപ്പിച്ചു.
അലങ്കാരഭാഷ കൈവിട്ട്, നിത്യസാധാരണമായ സംസാരശൈലിയാണ് സെലിൻ കൈക്കൊണ്ടത്.
ഭാഷക്കാണ് ജീവസ്സുള്ളതെന്നും, ആലങ്കാരികഭാഷ ജഡതുല്യമാണെന്നും സെലിൻ അഭിപ്രായപ്പെട്ടു.
ആക്ഷേപപൂർണവും വിവാദാത്മകവുമായ പദങ്ങളും വ്യംഗങ്ങളും രചനകളിൽ നിറഞ്ഞു നിന്നു.
പൊടിപ്പും തൊങ്ങലുമില്ലാത്ത സംസാരഭാഷയെ ഒറ്റയടിക്ക് ഞാൻ അച്ചടിഭാഷയാക്കി എന്നാണ് സെലിൻ ഇതേപ്പറ്റി അഭിമുഖത്തിൽ പറഞ്ഞത്.
വ്യംഗ പദങ്ങൾ ശബ്ദകോശങ്ങളല്ല സ-ഷ്ടിക്കുന്നതെന്നും, അവ മനുഷ്യമനസ്സിൽ നിറഞ്ഞു നില്ക്കുന്ന വെറുപ്പിൽ നിന്നാണ് രൂപം കൊള്ളുന്നതെന്നും സെലിൻ അഭിപ്രായപ്പെട്ടു.
ഉള്ളടക്കം- ഹതാശ, ജൂതവിരോധം
ഒന്നാം ലോകമഹായുദ്ധമാണ് മിക്ക കൃതികളിലേയും  പശ്ചാത്തലം.
തീവ്രമായ മനുഷ്യവിദ്വേഷവും ശുഭപ്രതീക്ഷയില്ലായ്മയുമാണ്  ആദ്യത്തെ രണ്ടു നോവലുകളിൽ.
പിന്നീടുള്ള പ്രബന്ധങ്ങളിൽ  അതികഠിനമായ  ജൂതവിരോധം പ്രകടമാണ്.
പ്രധാന കൃതികൾ രാത്രിയുടെ അന്ത്യയാമങ്ങളിലേക്കുള്ള യാത്ര (നോവൽ) (Voyage au bout de la nuit(1932)(Journey to the End of the Night 1934 )
ദേശസ്നേഹത്താൽ പ്രചോദിതനായി പട്ടാളത്തിൽ ചേർന്ന ചെറുപ്പക്കാരൻ ഫെർഡിനൻഡ് ബർദാമൂവാണ് കഥാപുരുഷൻ.
പക്ഷെ അധികം കഴിയുന്നതിനുമുമ്പുതന്നെ യുദ്ധത്തിന്റെ ഘോരമുഖം അയാളെ വല്ലാതെ ആഘാതമേല്പിക്കുന്നു.
യുദ്ധത്തിന്റെ രാഷ്ട്രീയ-സൈനിക നീക്കങ്ങൾ അയാൾക്ക് തീർത്തും ദുരൂഹമാണ്.
പിടിപ്പുകെട്ട രാഷ്ട്രീയക്കാരുടേയും സൈന്യമേധാവികളുടേയും ഇരയാവുന്നത്   ഇരുവശത്തുമുള്ള  പാവം പട്ടാളക്കാരും സാധാരണജനങ്ങളും ആണെന്ന് അയാൾ കണ്ടെത്തുന്നു.
പരിക്കേറ്റ് പട്ടാളസേവനത്തിൽ നിന്നു പിരിഞ്ഞ്     ആഫ്രിക്കൻ കോളണികളിലും പുതിയ ലോകമായ അമേരിക്കയിലും പ്രതീക്ഷക്കു വകനല്കുന്ന ഒന്നും  അയാൾക്ക് കണ്ടെത്താനായില്ല.
പാരിസിൽ തിരിച്ചത്തി വൈദ്യപഠനം പൂർത്തിയാക്കി പ്രാക്റ്റീസ് തുടങ്ങി.
പക്ഷേ അതു വഴി തന്റേയോ മറ്റുള്ളവരുടേയോ ജീവിതം മെച്ചപ്പെടുത്താനാകില്ലെന്ന് കണ്ട് ബർദാമു  അതും ഉപേക്ഷിക്കുന്നു.
പഴയൊരു സുഹൃത്ത് റോബിൻസണിന്റെ ദുരന്ത ജീവിതം ഈ മനോഭാവത്തെ ഒന്നുകൂടി ദൃഢമാക്കുന്നു.
കഷ്ടനഷ്ടങ്ങൾ മാത്രം നിറഞ്ഞ ജീവിതത്തിൽ പ്രത്യാശക്കു വകയില്ലെന്നും മരണത്തിൽ മാത്രമേ അനന്തമായ ശാന്തി കണ്ടെത്താനാവൂ എന്നുമുള്ള നിഗമനത്തിൽ  ബർദാമു   എത്തിച്ചേരുന്നു.
ഈ നോവൽ സമർപ്പിച്ചിരിക്കുന്നത് എലിസബെത് ക്രെയ്ഗ് എന്ന വനിതക്കാണ്.
1926-ൽ ജനീവ സന്ദർശനത്തിനിടയിൽ പരിചയപ്പെട്ട ഇവരുമായുള്ള സൗഹൃദം ഏഴു വർഷത്തോളം നീണ്ടു നിന്നു.
ക്രൈസ്തവസഭ (L'Église,1933 The Church,2003)
അഞ്ചു രംഗങ്ങളുള്ള ഈ ഹാസ്യനാടകം 1926-ലാണ് സെലിൻ എഴുതിയത്, പക്ഷേ  1933-ലാണ് പ്രസിദ്ധീകരിച്ചത്.
സെലിൻ ഈയൊറ്റ നാടകമേ എഴുതിയിട്ടുള്ളു.
ഡോക്റ്റർ ബർദാമു തന്നേയാണ് ഇതിലും കഥാപുരുഷൻ.
നോവലിലെ പല അംശങ്ങളും നാടകത്തിലും ഉണ്ട്.
ആഫ്രിക്കയിലെ ഫ്രഞ്ചു കോളണി വസതിയിലും, അമേരിക്കയിൽ ന്യൂയോർക്കിലെ സംഗീതസഭയിലും ജനീവയിലെ ലീഗ് ഓഫ് നേഷൻസിന്റെ  ഓഫീസിലും, പാരിസിലുമായിട്ടാണ് കഥ നടക്കുന്നത്.
മരണം തവണകളായി (നോവൽ) (Mort à crédit(1936), Death on the installment plan(1938))
മരണത്തിലേക്കായി നിർബന്ധമായും  അടച്ചു തീർക്കേണ്ട തവണകളാണ്   ജീവിതത്തിലെ  ശാരീരികവും  മാനസികവും സാമ്പത്തികവുമായ ആകുലതകൾ എന്ന് സെലീൻ ഈ പുസ്തകത്തിലൂടെ വ്യാഖ്യാനിക്കുന്നു.
ബാല്യം മുതൽ പേക്കിനാവുകളും ഭീതിദമായ മായക്കാഴ്ചകളും  കഥാപുരുഷൻ ഫെർഡിനൻഡിനെ  സദാ അലട്ടിയിരുന്നു.
മുതിർന്ന് ഡോക്റ്ററായിക്കഴിഞ്ഞിട്ടും ഇവ ഫെർഡിനൻഡിനെ പിന്തുടരുന്നു.
ഹാസ്യം പരിഹാസം നിന്ദ, അസഭ്യം മുറിഞ്ഞുപോയ  വാചകങ്ങൾ, ശബ്ദലോപങ്ങൾ, മാറിമാറിവരുന്ന സ്ഥകാല സൂചനകൾ ഇവയൊക്കെ ഈ ആഖ്യാനശൈലിയുടെ  പ്രത്യേകതകളായി പലരും വിലയിരുത്തുന്നു.
കൂട്ടക്കൊല വെറും  നിസ്സാരം Bagatelles pour un massacre,1937.
Trifles for a Massacre ) ശവങ്ങൾക്കായുള്ള വിദ്യാലയം (L'École des cadavres 1938 ) ഊരാക്കുടുക്കിൽ (Les Beaux Draps, 1941)
ജൂതവിരോധമായിരുന്നു  ഈ പ്രബന്ധങ്ങളുടെ പ്രമേയം.
ഫ്രാൻസിന്റെ എല്ലാ ഭാഗ്യവിപര്യയങ്ങൾക്കും മൂലകാരണം ജൂതസമുദായമാണ് എന്നായിരുന്നു  സെലിൻറെ വാദം.
പകയും വിദ്വേഷവും വളർത്തുമായിരുന്ന ഈ ലേഖനങ്ങൾ 1939-ൽ താത്കാലികമായി നിരോധിക്കപ്പെട്ടു.
പക്ഷെ  1941-42ൽ വിഷി ഭരണകാലത്ത് വിലക്കുകൾ നീക്കപ്പെട്ടപ്പോൾ വീണ്ടും പുറത്തിറങ്ങി.
ഇവ പുനഃ പ്രസിദ്ധീകരിക്കേണ്ട എന്ന 1945-ൽ സെലിൻ തീരുമാനിച്ചു.
സെലിന്റെ മരണാനന്തരം ഭാര്യ ലൂസെറ്റും ഇതേ തീരുമാനത്തിൽ ഉറച്ചു നിന്നു.
ഗിന്യോൾസ് ബാൻഡ് ഭാഗം I (നോവൽ)
ഇതിലും കഥാപുരുഷൻ ഡോക്റ്റർ ഫെർഡിനൻഡു തന്നെ.
ഒന്നാം ലോകമഹായുദ്ധത്തിൽ പരിക്കേറ്റ്  ലണ്ടനിൽ അഭയം തേടിയ ഫ്രഞ്ചു പട്ടാളക്കാരൻ.
യുദ്ധം താറുമാറാക്കിയ ജീവിതത്തിന് ലണ്ടനിലെ അധോലോകത്തിൽ അർഥം കണ്ടെത്താൻ ശ്രമിക്കുന്നു.
ഇതിന്റെ രണ്ടാംഭാഗം, ലണ്ടൻ ബ്രിഡ്ജ് (Le Pont de Londres − Guignol's band II 1964 മരണാനന്തര പ്രസിദ്ധീകരണം) (en.London Bridge: Guignol's Band II 1995) സെലിന്റെ മരണാനന്തരം   1964ലാണ്- പ്രസിദ്ധീകരിച്ചത് വിഷികാലഘട്ടം
തീവ്ര വലതുപക്ഷദേശീയവാദവും ജൂതവിരോധവും ശക്തമായിരുന്ന വിഷി ഭരണകാലത്ത്, സെലിൻ ജൂതവിരുദ്ധ സമ്മേളനങ്ങളിൽ സജീവമായി പങ്കെടുത്തു, ജർമൻ അനുഭാവമുള്ള പത്രങ്ങളിലും മാസികകളിലും മുപ്പതോളം കത്തുകൾ എഴുതി.
, 1940-ൽ ചെല്ല എന്ന യുദ്ധക്കപ്പലിൽ ഡോക്റ്ററായി സേവനമനുഷ്ഠിക്കാൻ സെലിൻ തയ്യാറായി.